ΓΡΑΠΤΗ ΕΡΩΤΗΣΗ E-1884/00

υποβολή: Mara Sornosa Martnez (PSE) προς την Επιτροπή

(9 Ιουνίου 2000)

Θέμα: Εναρμόνιση των συστημάτων κοινοποίησης δημοσίων εγγράφων

Ο κ. Claes είναι Βέλγοςπήκοος του οποίου η έγγειος ιδιοκτησία στην τοποθεσία Playa de San Juan στο Αλικάντε της Ισπανίας συμπεριλήφθηκε στο πρόγραμμα αναδασμού αγροτεμαχίων δυνάμει της εφαρμογής της πρώτης φάσης του Plan Parcial La Condomina. Ως αποτέλεσμα του Σχεδίου αυτού, η έκταση των αγροτεμαχίων που κατακυρώθηκαν στον κ. Claes (2 400 m2) είναι πέντε και πλέον φορές μικρότερη από την έκταση του αρχικού του αγροτεμαχίου (14 000 m2). Κατά τη διαδικασία αυτού του Σχεδίου Αναδασμού, το σύστημα κοινοποίησης δημοσίων εγγράφων περιόρισε τη δυνατότητα των μη ισπανώνπηκόων να εκπροσωπήσουν τα συμφέροντά τους στιςπηρεσίες της τοπικής αυτοδιοίκησης και να εκφράσουν την αντίρρησή τους ή να ασκήσουν προσφυγή για τα χωροταξικά σχέδια. Βάσει του συστήματος αυτού η κοινοποίηση δεν αποστέλλεται στην κατοικία των ενδιαφερομένων, π.χ. στη διεύθυνση του κ. Claes στο Βέλγιο, επειδή αρκεί η γνωστοποίηση με δημόσια αγγελία στην οποία λογικά δεν έχουν πρόσβαση οι κάτοικοι εξωτερικού. Συγκεκριμένα ο κ. Claes στερήθηκε το δικαίωμα να διατηρήσει την έγγειο ιδιοκτησία του και να καταβάλει σε μετρητά το τίμημα στις χωροταξικές αρχές, όπως δικαιούται από το νόμο. Το δικαίωμα αυτό και οι προθεσμίες εντός των οποίων μπορούσε να το ασκήσει δεν του ανακοινώθηκαν ποτέ.

Ενόψει των ανωτέρωποβάλλω στην Επιτροπή τα κάτωθι ερωτήματα:

1. Δεν πιστεύει ότι αυτή η κατάσταση οδηγεί σε διακριτική μεταχείριση εις βάρος των πολιτών της Κοινότητας;

2. Προτίθεται να θεσπίσει μέτρα για την εναρμόνιση της κοινοποίησης δημοσίων εγγράφων ώστε να αποφεύγεται κάθε διακριτική μεταχείριση εις βάρος πολιτών της Κοινότητας σε διαδικασίες που πλήττουν το δικαίωμά τους στην ιδιοκτησία;

3. Πώς μπορεί ο κ. Claes να επανορθώσει την κατάσταση αυτή;

Απάντηση του κ. Vitorino εξ ονόματος της Επιτροπής

(8 Σεπτεμβρίου 2000)

Με βάση τις πληροφορίες που διέθεσε το αξιότιμο μέλος του Κοινοβουλίου η Επιτροπή δεν είναι σε θέση να εκτιμήσει εάν οι κανόνες δημοσίευσης και γνωστοποίησης στους οποίους αναφέρεται αποτελούν διάκριση με βάση την ιθαγένεια. Από πρώτη ματιά η απάντηση σε αυτό το ερώτημα φαίνεται να είναι αρνητική στο βαθμό που ούτε η ιθαγένεια των ιδιοκτητών των αγροτεμαχίων που αφορά το μέτρο ούτε η κατοικία τους δεν αποτελούν αποφασιστικό κριτήριο εφαρμογής της μιας ή της άλλης διάταξης. Ειδικότερα, το μέτρο αυτό φαίνεται να ισχύει για όλους τους ιδιοκτήτες και επομένως εφαρμόζεται κατά τον ίδιο τρόπο και για έναν ισπανό ιδιοκτήτη ο οποίος κατοικεί σε ένα άλλο κράτος μέλος.

Η Επιτροπή δεν προτίθεται να προτείνει κοινοτικούς κανόνες όσον αφορά την κοινοποίηση δημόσιων εγγράφων εντός των κρατών μελών. Επισημαίνει πάντως ότι τα κράτη μέλη δεν μπορούν ούτε να θεσπίζουν ούτε να διατηρούν εθνικές διατάξεις οι οποίες ενδέχεται να δημιουργούν διακρίσεις κατά την έννοια της συνθήκης ΕΚ. Επισημαίνει επίσης στο αξιότιμο μέλος του Κοινοβουλίου ότι το Συμβούλιο εξέδωσε στις 29 Μαΐου 2000 ένα κανονισμό σχετικά με την επίδοση και κοινοποίηση στα κράτη μέλη δικαστικών και εξωδίκων πράξεων στις αστικές και εμπορικέςποθέσεις(1). Ο κανονισμός αυτός πάντως ισχύει μόνο για τη διαβίβαση πράξεων από ένα κράτος μέλος σε ένα άλλο.

Τα ένδικα μέσα προσφυγής του πολίτη στον οποίο αναφέρεται το αξιότιμο μέλος του Κοινοβουλίου είναι αυτά που προβλέπονται από την ισχύουσα εθνική νομοθεσία.

(1) ΕΕ L 160 της 30.6.2000.